Správa z činnosti komunitného centra september-december 2021

V rámci projektu prebiehalo doplňovanie a zabezpečovanie technických a materiálnych vecí na chod centra.

Od októbra bol prejavený záujem o sociálnu službu, sociálnu rehabilitáciu a stretávanie sa v rámci komunity pre rodiny s deťmi so zdravotným hendikepom.

 Komunitné centrum ponúka priestory na stretnutia pre členov rodiny s deťmi ZŤP, aby si vytvorili komunitu, v ktorej sa vzájomne obohatia o poradenstvo, informovanosť so základnými alebo špecifickými potrebami. Z ich strany je záujem pozvať si aj odbornú pomoc napr: fyzioterapeuta, logopéda, psychológa, certifikovanú lektorku pre individuálne sprevádzanie dieťaťa, ako prípravu na zaradenie dieťaťa do školského zariadenia. Pri tvorení týždenného plánu práce s komunitami boli tieto matky s deťmi zaradené na stretávanie sa 2x do týždňa a to v stredu a piatok v rozsahu 4 hodiny podľa potreby. Komunitné centrum im ponúka sociálne poradenstvo, pomoc pri príprave na školské vyučovanie u detí 1.stupňa, sociálny kontakt s matkami s rôznym hendikepom dieťaťa. Pre svoju činnosť majú vypracovaný mesačný plán, ktorý bol odovzdaný pracovníčke KC. Rodina so zdravotne postihnutým dieťaťom má obmedzené schopnosti a možnosti spoločensky sa začleniť. Zvlášť s dieťaťom predškolského veku so špecifickými potrebami. Komunitné centrum ponúka skvalitnenie sociálnej pomoci, empatie, súdržnosti, sociálnej integrácie dieťaťa a rodiny, záujmovú a rozvojovú kreativitu pre všetkých členov rodiny. Tieto stretnutia prebiehali až do vyhlásenia lockdownu. Budú pokračovať aj v nasledujúcom roku.

Záujem o stretnutia v KC prejavili aj matky s deťmi od 2 -5 rokov. V rámci stretávania mali záujem o poradenstvo, sociálny kontakt sú na materskej dovolenke a záujem aj o záujmovú a kreatívnu činnosť. Centrum navštevovali 1x do týždňa v rozsahu 2 hodiny.

Záujem o stretávanie v KC prejavili aj seniori z Denného centra so zodpovednou osobou sme našli priestor na stretávanie 1x do týždňa vo štvrtok v rozsahu 3 hodiny alebo podľa potreby. Priame stretnutia seniorov sa neuskutočnili kvôli sprísnením opatreniam.

V plánovaní rozvrhu sú zaradení aj mladí ľudia a seniori ZŤP. Komunitné centrum im ponúka a chce vytvoriť aj pre nich kvalitné podmienky sociálne kontaktu, poradenstva, záujmovej činnosť, ponuka zmysluplné trávenie času. Terénnou a vyhľadávacou činnosť sa nepodarilo nájsť záujemcov. Sú zaradení do týždenného programu na utorok.

K poskytovaným službách KC patrí aj pomoc pri príprave na vyučovanie od októbra to využívali 3 rómske deti a to 3x do týždňa po dobu 2 mesiacov.

Preventívne aktivity

V rámci preventívnych aktivít ako náplne plánu práce komunitného centra bola vykonávaná terénna a vyhľadávacia činnosť 1x do týždňa, zameraná na oboznámenie občanov o činnosti, službe a poskytovaných programov v centre, ktoré majú možnosť navštevovať v rámci komunity do ktorej spadajú. Vyhľadávacia činnosť bola zameraná aj na predchádzanie patologických prejavoch u ľudí bez domova, detí a mladistvých a ich záškoláctvo. Neboli zistené žiadne nežiadúce prejavy. Sprísnené pandémické opatrenia obmedzovali každého občana od detí až po dospelých a tomto období nebol záujem o stretávanie sa v komunitnom centre.

V rámci preventívnych aktivít a spolupráci so sociálnym odd. mesta bola navrhnutá a vykonaná návšteva u rodiny, kde pracovníčka komunitného centra bola oboznámená o potrebe pravidelnej preventívnej aktivite a práce s rodinou. V predchádzajúcich obdobiach už bola vykonávaná sociálna a preventívna pomoc z MsÚ a to poskytovaním sociálnej služby. V rámci preventívnych aktivít KC išlo by o pokračovanie v sociálnom poradenstve a sociálne inklúzií s rodinou v domácom prostredí spolu s deťmi. Matka súhlasila s pokračovaním sociálnej pomoci s rodinou. Práca prebiehala návštevou 1x do týždňa podľa pracovného času matky až do sprísnenia pandémických opatrení. Následne bola činnosť a spojenie s rodinou v telefonickom kontakte.

O sociálnu službu telefonicky požiadala Rómka Ivana, ktorá sa ocitla v nepriaznivej situácií( zlomená a operovaná noha.) Od augusta stratila sociálny kontakt, ostala doma so štvorročnou dcérou. V tejto preventívnej činnosti išlo sociálnu terapiu, sociálnu intervenciu a poradenstvo. Klientka mohla povedať ako pracuje na zdravotnej rehabilitácií. Prežívala strach a depresie. Covid ochorenie prekonala celá rodina čo spôsobilo aj pokles príjmu do rodiny. Povzbudenie prijímala ako liek a nádej. Bola vykonaná aj návšteva v jej domácom prostredí, keď sa učila chodiť na barlách. Telefonické hovory prebiehali 2x do mesiaca. Ukončená preventívna činnosť bola po štyroch mesiacoch. Klientka už chodí s dcérou na prechádzky, na nákup. Prejavila záujem prichádzať aj do komunitného centra.

 Záujmová činnosť

CIEĽ –v záujmovej činnosti môže ísť o krátkodobé alebo dlhodobé ciele. Komunitné centrum ponúka rozvoj schopností a zručností jednotlivcom, skupinám alebo komunitám. Pri záujmovej činnosti ide o zmysluplné trávenie voľného času. Čo sa týka zabezpečenia materiálu na prácu, prvotný materiál zabezpečuje pracovník komunitného centra. Pri rozvoji vlastnej kreativity si klient zabezpečí materiál sám.Do záujmovej činnosti sa môžu zapojiť všetky cieľové skupiny.

* Pomoc a podpora v rozvoji klienta alebo skupiny o záujmovú činnosť
* Rozvoj komunitnej terapie v záujmovej činnosti
* Rozvoj zručnosti s použitím rôznych materiálov (papier, drevo, kov, textília, juta...
* Vzbudiť nadšenie pre vlastnú tvorbu z akéhokoľvek materiálu poprípade ručné práce
* Podporiť kreativitu, inšpiráciu u klienta alebo skupiny
* Za kreativitu sa považuje výroba sviečok, mydla, šperkov z drôtu, tkanie koberčekov...
* Možnosť výučby pomocou internetu, samo štúdium zručnosti, kreativity, delenie sa o zručnosť v oblasti v osobnej kreativite
* Podpora v trpezlivosti, vytrvalosti, účelovosti, seba- obslužných činností,
* Podpora objaveného talentu v určitej oblasti kreativity alebo zručnosti (maľba, kresba, fotografia. (možná spolupráca s umeleckou školou v meste)

 Vyhodnotenie **-** vychádza zo záujmu klienta alebo skupiny. Krátkodobé ciele alebo dlhodobé ciele na dokončenie výsledku práce. Komunitný pracovník vyhodnocuje záujmovú činnosť alebo aktivitu či priniesla klientovi naplnenie jeho sociálnej potreby a realizácie. Záujmová aktivita môže byť vedená v individuálnom pláne klienta alebo skupiny,(ak by prejavil záujem o aktivitu), pretože napomáha pri rozvoji a sociálnej integrácii do spoločnosti. Plnohodnotne využitý voľný čas. Tvorivosťou a skúsenosťou je prezentácia práce, vzdelanosti, šikovnosti, inšpirácie, tradície.

Pomoc pri PC zručnosti

**CIEĽ –** podpora v počítačovej gramotnosti a schopnosti. Naučiť klientov, ktorí budú mať záujem základné ovládanie počítača. Táto sociálna pomoc je na podporu samostatnosti, nezávislosti a sebestačnosti pri rozvoji sociálnej aktivity. Pri pravidelnej sociálnej službe a kontakte s klientom, môže sa tejto PC základnej zručnosti naučiť. Cieľom je aj pomoc pri príprave na školské vyučovanie.Pre seniorov, margalizované skupiny, alebo pre obmedzené možnosti zakúpiť si počítač s tlačiarňou.

- pomoc pri rozvoji schopnosti klienta so základným programom PC

- pomoc pri rozvoji zručnosti ovládania základného písania (klávesnica)

- pomoc pri rozvoji zručnosti ovládania písania krátkeho textu

- pomoc pri rozvoji zručnosti ovládania vytlačiť si text z tlačiarne

- podpora v trpezlivosti a vytrvalosti na PC

- podpora internetovej gramotnosti

Vyhodnotenie- vychádza zo záujmu a potreby klienta alebo skupiny. Komunitný pracovník, na základe záujmu klienta o počítačovú znalosť vypracuje individuálny plán práce s klientom. Komunitný pracovník je nápomocný pri realizácii už naučenej zručnosti na PC, aby klientovi priniesla naplnenie jeho sociálnej potreby a realizácie, rozvoja a sociálnej integrácii do spoločnosti. Napr. doplnenie osobných údajov do vytvorenej žiadostí, tlač obrázku pre školopovinného žiaka na vyučovaciu hodinu, alebo pomoc pri hľadaní zamestnania, brigády.

Záver

Komunitné centrum za krátky čas nevyužilo ešte všetky programy, činnosti a služby, ktoré ponuka pre klientov- občanov mesta. Problémom bola nedostupnosť informácií o otvorení centra, nezapojená internetová sieť, pandémické opatrenie až vyhlásenie lockdownu.

Veríme že v nasledujúcom roku sa rozbehne činnosť centra pre dobro občanov, ktorí prejavia záujem.

Bc. Eva Kováčiková